smcproject/ml-wiki-sentences huggingface dataset:
അനേകായിരം വിദ്യാർത്ഥികൾക്ക് വിദ്യാവെളിച്ചം നൽകിക്കൊണ്ടിരിക്കുന്ന Panayampala Lower Primary School ഇവിടെയാണ് സ്ഥിതി ചെയ്യുന്നത്.
കള്ളിയാട്ട് സ്കൂൾ എന്നും അറിയപ്പെടുന്നു.
ഒരു നൂറ്റാണ്ടിന്റെ പഴക്കമുള്ള വിദ്യാലയമാണ്.
മുൻ രാഷ്ട്രപതി Dr. APJ Abdul Kalam -ന്റെ സ്മരണയിൽ ഒരു റോഡ് തന്നെ ഇവിടെയുണ്ട്.
പനയമ്പാല തെക്കേക്കരപ്പടിയിൽ നിന്നും ആരംഭിച്ച് ഇഞ്ചക്കുഴിയിൽ എത്തിച്ചേരുന്നതാണ് പ്രസ്തുത റോഡ്.
പനമ്പിള്ളി നഗർ ഇംഗ്ലീഷ് വിലാസം https://ml.wikipedia.org/wiki/Panampilly_Nagar
എറണാകുളം ജില്ലയിലെ കൊച്ചി നഗരത്തിൽ സ്ഥിതി ചെയ്യുന്ന ഒരു സ്ഥലമാണു് പനമ്പിള്ളി നഗർ .
കൊച്ചിയിലെ പാസ്പോർട്ട് കാര്യാലയം ഇവിടെയാണ് പ്രവർത്തിക്കുന്നത്.
നിരവധി ഗാർഹിക, ഓഫീസ് സമുച്ചയങ്ങളും ഇവിടെയുണ്ട്.
മനോരമയുടെ കൊച്ചി ഓഫീസ് പനമ്പിള്ളിനഗറിലാണ് സ്ഥിതി ചെയ്യുന്നത്.
സഹോദരൻ അയ്യപ്പൻ റോഡിലെ ഈ ഭാഗം മനോരമ ജംഗ്ഷൻ എന്നറിയപ്പെടുന്നു.
പനയഞ്ചേരി ശ്രീധർമ്മശാസ്താ ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Panayancheri_sree_sastha_temple
കൊല്ലം ജില്ലയിലെ അഞ്ചലിലെ പനയഞ്ചേരിയിൽ സ്ഥിതിചെയ്യുന്ന ക്ഷേത്രമാണ് പനയഞ്ചേരി ശ്രീ ധർമ്മശാസ്താ ക്ഷേത്രം .
കഥകളിയുടെ ഉപജ്ഞാതാവായ കൊട്ടാരക്കരത്തമ്പുരാൻ നിർമ്മിച്ച ക്ഷേത്രമാണിത്.
സ്ഥലനാമം പനവഞ്ചേരി ആകാനുള്ള സാധ്യതയാണ് കൂടുതൽ : പനവൻ = ബ്രാാഹ്മണൻ , പണ്ട്  ബ്രാഹ്മണർ കൂടുതൽ ഉണ്ട്ടാരുന്നുു.
പനയൻ = പാമ്പ് ഐതിഹ്യം
കൊട്ടാരക്കരത്തമ്പുരാൻ വർഷം തോറും ആര്യങ്കാവ് ശ്രീധർമ്മശാസ്താക്ഷേത്രത്തിൽ പോകുക പതിവായിരുന്നു .
പിന്നീട് കൊട്ടാരക്കരയിൽ നിന്ന് ആര്യങ്കാവിലേക്ക് പോകുന്നത് ബുദ്ധിമുട്ടാവുകയും അതിന് പരിഹാരമായി മഹാരാജാവ്, ധർമ്മശാസ്താവിന്റെ ചീന്മുദ്രാങ്കിത യോഗാസനത്തിലുള്ള ഒരു പഞ്ചലോഹവിഗ്രഹം നിർമ്മിക്കുകയും, രാജ്യകാര്യങ്ങൾക്കുവേണ്ടി എവിടെ പോയാലും കൂടെക്കൊണ്ടുപോകുകയും ചെയ്തിരുന്നു.
ഈ വിഗ്രഹം വിധിപ്രകാരം പ്രതിഷ്ഠിക്കണം എന്ന് ആഗ്രഹിക്കുകയയും അതിനനുയോജ്യമായ സ്ഥലം ബ്രാഹ്മണർ വസിക്കുന്ന പനയഞ്ചേരി ആണെന്ന് കാണുകയും അവിടെ ക്ഷേത്രം പണിഞ്ഞ് വിഗ്രഹം സ്ഥാപിക്കുകയും ചെയ്തു.
തിരുവിതാംകൂർ രാജവംശത്തിലെ എളയിടത്ത് സ്വദേശത്തു( ഇളയിടത്ത് സ്വരൂപം ) പെട്ടിരുന്ന പ്രദേശങ്ങളാണ് നെടുമങ്ങാട് , പത്തനാപുരം , കൊട്ടാരക്കര , ചെങ്കോട്ട എന്നീ പ്രദേശങ്ങൾ.
ഈ സ്വരുപത്തിന്റെ ആസ്ഥാനം ആദ്യകാലത്ത് കുന്നുംമേലും, പിന്നീട് കൊട്ടാരക്കരയിലേക്കും മാറ്റി.
കൊട്ടാരക്കരത്തമ്പുരാന്റെ ഭരണപ്രദേശമായിരുന്നു അഞ്ചൽ.
പ്രസിദ്ധനായ മാർത്താണ്ഡവർമ്മ മഹാരാജാവ് കൊട്ടാരക്കരത്തമ്പുരാനെ ചതുരംഗകളിയിൽ പരാജയപ്പെടുത്തി.
ഉച്ചഭക്ഷണത്തിന് സമയമായിട്ടും കളി തീരാതെ വന്നപ്പോൾ ഒരു വലിയ വാർപ്പ് ചതുരംഗപലകയ്ക് മുകളിൽ കമഴ്ത്തി കളിതാല്ക്കാലികമായി അവസാനിപ്പിച്ചു.
മാർത്താണ്ഡവർമ്മയുടെ വലംകൈ ആയിരുന്ന രാമയ്യൻ ദളവ പന്തികേടുണ്ടെന്ന് കണ്ട് അനന്തപുരിയിൽ നിന്ന് അതിവേഗം കൊട്ടാരക്കര കൊട്ടാരത്തിലെ കളിസ്ഥലത്തെത്തി.
തുടർന്ന് അദ്ദേഹം ചതുരംഗപലകയ്ക്ക് മുകളിൽ കമഴ്ത്തിയ വാർപ്പ് പൊക്കുകയും തിരിച്ചു വരുകയും ചെയ്തു.
ഉച്ചയൂണ് കഴിഞ്ഞെത്തിയ മഹാരാജാവ് രാമയ്യനെ കണ്ടപ്പോൾ വിവരമെന്തെന്നു ചോദിച്ചു.
ആനക്കൊട്ടിലിലെ ബാലകൃഷ്ണൻ അപകടകാരിയെന്നു പറഞ്ഞു.
രാജാവിന് കാര്യം പിടികിട്ടുകയും കരു നീക്കി കളി ജയിക്കുകയും ചെയ്തു.
കൊട്ടാരക്കര ദേശം തിരുവിതാംകൂറിനോട് ഏകോപിപ്പിച്ചു.
കൊട്ടാരക്കരത്തമ്പുരാന്റെ പ്രത്യേക അപേക്ഷ പ്രകാരം അഞ്ചൽ ധർമ്മശാസ്താവിന് പൂജയും വിളക്കും ബ്രാഹ്മണ സദ്യയും രാജകുടുംബം ഉള്ളിടത്തോളം കാലം നിലനിർത്തണമെന്ന് മാർത്താണ്ഡവർമ്മരാജാവ് കല്പിച്ചു,അങ്ങനെ ക്ഷേത്രം തിരുവിതാംകൂർ ദേവസ്വം വകുപ്പിന് കീഴിലായി.
പിന്നീട് ദേവസ്വം കമ്മീഷണറായിരുന്ന കോയിക്കൽ തമ്പുരാൻ ക്ഷേത്രം പുനർ നിർമ്മിക്കാൻ ഉത്തരവിടുകയും ചെയ്തു.
കോട്ടാരക്കര തമ്പുരാന്റേതെന്നും കരുതപ്പെടുന്ന വാളും പരിചയും ഇന്നും ക്ഷേത്രത്തിൽ സൂക്ഷിച്ചിരിക്കുന്നു.
മകരമാസത്തിലെ ഉത്രം നാളിന് ഏഴു നാൾ മുമ്പ് ക്ഷേത്രത്തിൽ ഉത്സവത്തിന്കൊടിയേറുന്നു.
അന്നു മുതൽ ഊട്ടു തുടങ്ങുന്നു എന്നാണ് വിശ്വാസം .
അന്ന് ഉണ്ണിയപ്പം വാർത്ത് പ്രസാദമായി കരക്കാർക്ക് നൽകുന്നു.
പണ്ട്  കൊടിയേറ്റിനുശേഷം ഏഴു ദിവസം ബ്രാഹ്മണർക്ക് സദ്യകൊടുക്കുന്ന പതിവുണ്ടായിരുന്നു.
ചിൻമുദ്രാങ്കിത യോഗാസനത്തിലുള്ള , പഞ്ചലോഹവിഗ്രഹമാണ് ഈ ക്ഷേത്രത്തിലുള്ളത്.
പടിഞ്ഞാറോട്ടാണ് പ്രതിഷ്ഠ.
സോപാനം, മുഖമണ്ഡപം, ശ്രീകോവിൽ, നാലമ്പലം , അങ്കണം, ശ്രീബലിപ്പുര, തിടപ്പള്ളി, തിരുനാൾപ്പുര,മുതലായ ക്ഷേത്ര സമുച്ചയങ്ങൾ കേരളീയ തച്ചുശാസ്ത്ര ശില്പ്പ മാതൃകയിലാണ്.
ക്ഷേത്രത്തിന്റെ പടിഞ്ഞാറ് ഭാഗത്തായി നന്ദാവനം എന്ന കാവുണ്ട്.
അതിനരികിലായി ശ്രീ ഭൂതത്താൻനടയുമുണ്ട്.
ഭൂതത്താൻ സ്വാമിയുടെ ഇഷ്ട നിവേദ്യം കരിക്കുനിവേദ്യമാണ്.
ശ്രീ ഭൂതത്താൻ നടയുടെ തെക്കു ഭാഗത്തായി കാണുന്ന സർപ്പക്കാവിൽ സർപ്പദൈവങ്ങളുടെ പ്രതിഷ്ഠയുണ്ട്.
പടിഞ്ഞാറ് ഭാഗത്തായി ആദിപരാശക്തി ശ്രീ ദുർഗ്ഗാദേവിയുടെ ശ്രീകോവിലുണ്ട്.
ദേവീനടയോട് ചേർന്ന ശ്രീകോവിലിൽ ശ്രീരാമസ്വാമിയും ഭക്തഹനുമാനും ഉണ്ട്.
ശ്രീധർമ്മശാസ്താവിന്റെ ശ്രീകോവിലിനോട് ചേർന്ന് ശ്രീ പരമശിവനും (ശ്രീ ഭൈരവമൂർത്തി)ശ്രീ മഹാഗണപതിയും ഉണ്ട്.
ശനിദോഷമകറ്റുവാൻ ശനിയാഴ്ച ദിവസങ്ങളിൽ നീരാജന വിളക്ക് നടത്തുന്നു.
വെള്ളിയാഴ്ച ദിവസം പ്രദോഷവ്രതവം അനുഷ്ഠിക്കപ്പെടുന്നു.
ഡ്രഗ് ഇംഗ്ലീഷ് വിലാസം https://ml.wikipedia.org/wiki/Drug 90% അസറ്റൈൽസാലിസിലിക് ആസിഡും ചെറിയ അളവിലുള്ള നിഷ്ക്രിയ ഫില്ലറുകളും ബൈൻഡറുകളും അടങ്ങുന്ന ആസ്പിരിൻ ഗുളികകൾ.
വേദന , പനി , വീക്കം എന്നിവ ചികിത്സിക്കാൻ പലപ്പോഴും ഉപയോഗിക്കുന്ന ഒരു ഫാർമസ്യൂട്ടിക്കൽ മരുന്നാണ് ആസ്പിരിൻ.
ഡ്രഗ് എന്നത് അത് കഴിക്കുന്ന വ്യക്തിയിൽ ശാരീരികമായോ മാനസികമായോ ഏതെങ്കിലും മാറ്റത്തിന് കാരണമാകുന്ന ഒരു രാസവസ്തുവാണ്.
ഡ്രഗ് എന്നത് സാധാരണയായി ഭക്ഷണത്തിൽ നിന്നും പോഷക പിന്തുണ നൽകുന്ന മറ്റ് വസ്തുക്കളിൽ നിന്നും മാറി മറ്റൊരു വസ്തുവാണ്.
മരുന്നുകൾ, മയക്കുമരുന്നുകൾ ലഹരി പദാർഥങ്ങൾ എന്നിവയെല്ലാം ഡ്രഗ് ആണ്.
ശ്വസിക്കുക, കുത്തിവയ്പ്പ്, പുകവലി, ഉള്ളിൽ കഴിക്കൽ, ചർമ്മത്തിൽ ഒരു പാച്ച് വഴി ആഗിരണം ചെയ്യുക, സപ്പോസിറ്ററി അല്ലെങ്കിൽ നാവിനടിയിൽ വെച്ച് ലയിപ്പിക്കുക എന്നിങ്ങനെ വിവിധ രീതിയിൽ ഡ്രഗ് ഉപയോഗിക്കാം.
എല്ലാ മരുന്നുകൾക്കും സാധ്യമായ പാർശ്വഫലങ്ങൾ ഉണ്ടാകാം.
നിരവധി സൈക്കോ ആക്റ്റീവ് മരുന്നുകളുടെ ദുരുപയോഗം ആസക്തി കൂടാതെ/അല്ലെങ്കിൽ ശാരീരിക ആശ്രിതത്വത്തിന് കാരണമാകും.
ഇംഗ്ലീഷിലെ "ഡ്രഗ്" എന്ന നാമം പഴയ ഫ്രഞ്ച് "ഡ്രോഗ്" എന്നതിൽ നിന്നാണ് ഉത്ഭവിച്ചതെന്ന് കരുതപ്പെടുന്നു, ഇത് "ഡ്രൈ (ബാരലുകൾ)" എന്നർഥമുള്ള മിഡിൽ ഡച്ചിൽ നിന്നുള്ള "ഡ്രോജ്" (ഇത് ബാരലുകളിൽ ഉണക്കി സംരക്ഷിക്കപ്പെടുന്ന ഔഷധ സസ്യങ്ങളെ പരാമർശിക്കുന്നു) എന്നതിൽ നിന്ന് ഉരുത്തിരിഞ്ഞതാകാം.
തരങ്ങൾ മരുന്ന് നെക്സിയം (എസോമെപ്രാസോൾ) ഒരു പ്രോട്ടോൺ പമ്പ് ഇൻഹിബിറ്ററാണ്.
വയറ്റിലെ ആസിഡിന്റെ ഉത്പാദനം കുറയ്ക്കാൻ ഇത് ഉപയോഗിക്കുന്നു.
ഫാർമക്കോളജിയിൽ , ഡ്രഗ് എന്നത്, അറിയപ്പെടുന്ന ഘടനയുള്ളതും, ഒരു ജീവജാലത്തിന് നൽകുമ്പോൾ ഒരു ജൈവിക പ്രഭാവം ഉണ്ടാക്കുന്നതുമായ രാസവസ്തു എന്നാണ് അർഥമാക്കുന്നത്.
ഒരു ഫാർമസ്യൂട്ടിക്കൽ ഡ്രഗ് , മരുന്ന് എന്നും അറിയപ്പെടുന്നു, ഇവ ഒരു രോഗത്തെ ചികിത്സിക്കുന്നതിനോ ഭേദമാക്കുന്നതിനോ തടയുന്നതിനോ അല്ലെങ്കിൽ രോഗനിർണയം നടത്തുന്നതിനോ അല്ലെങ്കിൽ ആരോഗ്യ ക്ഷേമം പ്രോത്സാഹിപ്പിക്കുന്നതിനോ ഉപയോഗിക്കുന്ന ഒരു രാസവസ്തുവാണ്.
പരമ്പരാഗതമായി ഔഷധ സസ്യങ്ങളിൽ നിന്ന് വേർതിരിച്ചെടുത്താണ് ഇവ നിർമ്മിച്ചിരുന്നത്, എന്നാൽ അടുത്തിടെ ജൈവ സംശ്ലേഷണത്തിലൂടെയും ഇവ നിർമ്മിക്കുന്നു.
ഫാർമസ്യൂട്ടിക്കൽ ഡ്രഗ് പരിമിതമായ കാലയളവിലേക്കോ അല്ലെങ്കിൽ വിട്ടുമാറാത്ത വൈകല്യങ്ങൾക്ക് സ്ഥിരമായോ ഉപയോഗിക്കാം.
ഗവൺമെന്റുകൾ മരുന്നുകളെ പലപ്പോഴും, പ്രത്യേക നിയന്ത്രണങ്ങളില്ലാതെ ഫാർമസികളിലും സൂപ്പർമാർക്കറ്റുകളിലും ലഭ്യമായ ഓവർ-ദി-കൌണ്ടർ മരുന്നുകൾ; ഡോക്‌ടറുടെ കുറിപ്പടി ആവശ്യമില്ലാതെ ഫാർമസിസ്റ്റ് വിതരണം ചെയ്യുന്ന കൗണ്ടർ മരുന്നുകൾ, കൂടാതെ ലൈസൻസുള്ള ഒരു മെഡിക്കൽ പ്രൊഫഷണൽ, സാധാരണയായി ഒരു ഫിസിഷ്യൻ നിർദ്ദേശിക്കേണ്ട മരുന്നുകൾ എന്നിങ്ങനെ മൂന്ന് വിഭാഗങ്ങളായി നിയന്ത്രിക്കുന്നു.
യുണൈറ്റഡ് കിംഗ്ഡത്തിൽ, ബിഹൈൻഡ്-ദ-കൌണ്ടർ മരുന്നുകളെ ഫാർമസി മെഡിസിൻ എന്ന് വിളിക്കുന്നു, ഇത് ഒരു ഫാർമസിസ്റ്റിന്റെ മേൽനോട്ടത്തിലോ രജിസ്റ്റർ ചെയ്ത ഫാർമസികളിൽ മാത്രമേ വിൽക്കാൻ കഴിയൂ.
ഈ മരുന്നുകളുടെ ലേബലിൽ P എന്ന അക്ഷരത്താൽ ഇത് വ്യക്തമാക്കുന്നു.
കുറിപ്പടി ഇല്ലാതെ ലഭിക്കുന്ന ഓവർ-ദ-കൌണ്ടർ മരുന്നുകളുടെ ശ്രേണി ഓരോ രാജ്യത്തിനും വ്യത്യസ്തമാണ്.
മരുന്നുകൾ സാധാരണയായി ഫാർമസ്യൂട്ടിക്കൽ കമ്പനികളാണ് നിർമ്മിക്കുന്നത്, അവർ പലപ്പോഴും അവ ഉൽപ്പാദിപ്പിക്കുന്നതിനുള്ള പ്രത്യേക അവകാശങ്ങൾ അഥവാ പേറ്റന്റ് നേടിയിട്ടുണ്ട് .
പേറ്റന്റ് ഇല്ലാത്തവയെ (അല്ലെങ്കിൽ കാലഹരണപ്പെട്ട പേറ്റന്റുകൾ ഉള്ളവ) ജനറിക് മരുന്നുകൾ എന്ന് വിളിക്കുന്നു, കാരണം അവ മറ്റ് കമ്പനികൾക്ക് പേറ്റന്റ് ഉടമയിൽ നിന്ന് നിയന്ത്രണങ്ങളോ ലൈസൻസുകളോ ഇല്ലാതെ നിർമ്മിക്കാം.
ഫാർമസ്യൂട്ടിക്കൽ മരുന്നുകളെ, സമാനമായ രാസഘടന, അല്ലെങ്കിൽ ഒരേ പ്രവർത്തന സംവിധാനം, അതേ അനുബന്ധ പ്രവർത്തന രീതി അല്ലെങ്കിൽ ഒരേ രോഗത്തെയോ അനുബന്ധ രോഗങ്ങളെയോ ലക്ഷ്യമിടുന്നവ എന്നിങ്ങനെയുള്ളവ അടിസ്ഥാനമാക്കി പല ക്ലാസുകളായി തിരിച്ചിരിക്കുന്നു.
ഏറ്റവും വ്യാപകമായി ഉപയോഗിക്കപ്പെടുന്ന ഡ്രഗ് ക്ലാസിഫിക്കേഷൻ സിസ്റ്റം ആയ അനാട്ടമിക്കൽ തെറാപ്പിറ്റിക് കെമിക്കൽ ക്ലാസിഫിക്കേഷൻ സിസ്റ്റം (ATC), മരുന്നുകൾക്ക് ഒരു അദ്വിതീയ എടിസി കോഡ് നൽകുന്നു, ഇത് എടിസി സിസ്റ്റത്തിലെ നിർദ്ദിഷ്ട മരുന്ന് ക്ലാസുകൾക്ക് നൽകുന്ന ഒരു ആൽഫാന്യൂമെറിക് കോഡാണ്.
മറ്റൊരു പ്രധാന വർഗ്ഗീകരണ സംവിധാനം ബയോഫാർമസ്യൂട്ടിക്‌സ് ക്ലാസിഫിക്കേഷൻ സിസ്റ്റമാണ്.
ഇത് മരുന്നുകളെ അവയുടെ സൊലൂബിലിറ്റി (ലയനം), പെർമാസബിലിറ്റി അല്ലെങ്കിൽ ആഗിരണ ഗുണങ്ങൾ അനുസരിച്ച് തരം തിരിക്കുന്നു.
ലഹരി പദാർത്ഥങ്ങൾ
കേന്ദ്ര നാഡീവ്യൂഹത്തിന്റെ പ്രവർത്തനത്തെ ബാധിക്കുകയും ധാരണ, മാനസികാവസ്ഥ അല്ലെങ്കിൽ ബോധം എന്നിവയെ സ്വാധീനിക്കുകയും ചെയ്യുന്ന പദാർത്ഥങ്ങളാണ് സൈക്കോ ആക്റ്റീവ് ഡ്രഗ് എന്ന് അറിയപ്പെടുന്നത്.
ഇവയും സ്റ്റിമുലന്റ്സ്  (ഉത്തേജകങ്ങൾ), ഡിപ്രസന്റ്സ്, ആന്റീഡിപ്രസന്റ്സ്, ആൻസിയോലൈറ്റിക്സ്, ആന്റി സൈക്കോട്ടിക്സ്, ഹാലുസിനോജൻസ് എന്നിങ്ങനെ വിവിധ ഗ്രൂപ്പുകളായി തിരിച്ചിരിക്കുന്നു.
മാനസിക വൈകല്യങ്ങൾ ഉൾപ്പെടെയുള്ള വൈവിധ്യമാർന്ന മെഡിക്കൽ അവസ്ഥകളെ ചികിത്സിക്കുന്നതിൽ ഈ സൈക്കോ ആക്റ്റീവ് മരുന്നുകൾ ഉപയോഗപ്രദമാണെന്ന് തെളിയിക്കപ്പെട്ടിട്ടുണ്ട്.
ലോകത്ത് ഏറ്റവും കൂടുതൽ ഉപയോഗിക്കുന്ന ഡ്രഗുകളിൽ കഫീൻ, നിക്കോട്ടിൻ , ആൽക്കഹോൾ എന്നിവ ഉൾപ്പെടുന്നു, ഇവയെ ഉത്തേജക മരുന്നുകളായി കണക്കാക്കുന്നു, കാരണം അവ ഔഷധ ആവശ്യങ്ങൾക്ക് പകരം ലഹരിക്കാണ് ഉപയോഗിക്കുന്നത്.
ലഹരി പദാർത്ഥങ്ങളുടെ അമിതമായ ഉപയോഗം മനോരോഗത്തെ പ്രോത്സാഹിപ്പിക്കും.
പല ലഹരി മരുന്നുകളും നിയമവിരുദ്ധമാണ്, കൂടാതെ സിംഗിൾ കൺവെൻഷൻ ഓൺ നാർക്കോട്ടിക് ഡ്രഗ്സ് പോലുള്ള അന്താരാഷ്ട്ര ഉടമ്പടികൾ അവയുടെ നിരോധനത്തിനായി നിലവിലുണ്ട്.
സ്മാർട്ട് ഡ്രഗ്ഗുകളും ഡിസൈനർ ഡ്രഗ്ഗുകളും
"സ്മാർട്ട് ഡ്രഗ്ഗുകൾ" എന്നും അറിയപ്പെടുന്ന നൂട്രോപിക്സ്, മനുഷ്യന്റെ വൈജ്ഞാനിക കഴിവുകൾ മെച്ചപ്പെടുത്തുമെന്ന് അവകാശപ്പെടുന്ന മരുന്നുകളാണ്.
മെമ്മറി, ഏകാഗ്രത, ചിന്ത, മാനസികാവസ്ഥ, പഠനം എന്നിവ മെച്ചപ്പെടുത്താൻ നൂട്രോപിക്സ് ഉപയോഗിക്കുന്നു.
വിദ്യാർത്ഥികൾക്കിടയിൽ കൂടുതലായി ഉപയോഗിക്കുന്ന നൂട്രോപിക്, സാധാരണയായി റിറ്റാലിൻ എന്ന് ബ്രാൻഡ് ചെയ്യപ്പെടുന്ന മീഥൈൽഫെനിഡേറ്റ് ആണ്, അറ്റൻഷൻ ഡെഫിസിറ്റ് ഹൈപ്പർ ആക്റ്റിവിറ്റി ഡിസോർഡർ (എഡിഎച്ച്ഡി), നാർകോലെപ്സി എന്നിവയുടെ ചികിത്സയ്ക്കായി ഇത് ഉപയോഗിക്കുന്നു.
ഉയർന്ന അളവിൽ ഉപയോഗിച്ചാൽ മെഥൈൽഫെനിഡേറ്റ് മയക്കുമരുന്നുകൾ പോലെ ആസക്തിയായി മാറും.
ഗുരുതരമായ ആസക്തി സൈക്കോസിസ് , ഉത്കണ്ഠ, ഹൃദയ പ്രശ്നങ്ങൾ എന്നിവയിലേക്ക് നയിച്ചേക്കാം, കൂടാതെ ഈ മരുന്നിന്റെ ഉപയോഗം ആത്മഹത്യകളുടെ വർദ്ധനവുമായും ബന്ധപ്പെട്ടിരിക്കുന്നു.
വിദ്യാർത്ഥി ക്രമീകരണങ്ങൾക്ക് പുറത്ത് ഉപയോഗിക്കുന്നതിനുള്ള തെളിവുകൾ പരിമിതമാണെങ്കിലും അത് സാധാരണമാണെന്ന് തെളിവുകൾ സൂചിപ്പിക്കുന്നു.
മീഥൈൽഫെനിഡേറ്റിന്റെ ഇൻട്രാവീനസ് ഉപയോഗം ശ്വാസകോശത്തിന്റെ എംഫിസെമാറ്റസ് നാശത്തിന് കാരണമാകും, ഇത് റിറ്റാലിൻ ലങ് എന്നറിയപ്പെടുന്നു.
ഡിസൈനർ ഡ്രഗ്ഗുകൾ എന്നറിയപ്പെടുന്ന മറ്റ് മരുന്നുകളും നിലവിലുണ്ട്.
ഇന്ന് 'ഡിസൈനർ ഡ്രഗ്' എന്ന് ലേബൽ ചെയ്യപ്പെടുന്ന പദർത്ഥത്തിന്റെ ആദ്യകാല ഉദാഹരണം എർഗോട്ടിൽ നിന്ന് സമന്വയിപ്പിച്ച എൽഎസ്ഡി ആയിരുന്നു.
മറ്റ് ഉദാഹരണങ്ങളിൽ ശാരീരിക കഴിവുകൾ മെച്ചപ്പെടുത്തുന്നതിനായി എടുക്കുന്ന ഡിസൈനർ സ്റ്റിറോയിഡുകൾ പോലുള്ള പെർഫോമൻസ് വർദ്ധിപ്പിക്കുന്ന ഡ്രഗ്ഗുകളും ഉൾപ്പെടുന്നു, ഇവ ചിലപ്പോൾ പ്രൊഫഷണൽ അത്ലറ്റുകൾ ഈ ആവശ്യത്തിനായി (നിയമപരമായി അല്ലെങ്കിൽ അല്ലാതെ) ഉപയോഗിക്കുന്നു.
മറ്റ് ഡിസൈനർ ഡ്രഗ്ഗുകൾ സൈക്കോ ആക്റ്റീവ് മരുന്നുകളുടെ ഫലങ്ങളെ അനുകരിക്കുന്നു.
1990-കളുടെ അവസാനം മുതൽ ഈ സിന്തസൈസ്ഡ് മരുന്നുകളിൽ പലതും തിരിച്ചറിയാൻ തുടങ്ങിയിട്ടുണ്ട്.
ജപ്പാനിലും യുണൈറ്റഡ് കിംഗ്ഡത്തിലും ടെമ്പററി ക്ലാസ് ഡ്രഗ് എന്നറിയപ്പെടുന്ന നിയന്ത്രിത പദാർത്ഥങ്ങളുടെ ഒരു പുതിയ വിഭാഗത്തിലേക്ക് നിരവധി ഡിസൈനർ മരുന്നുകൾ ഉൾപ്പെടുത്തിയിട്ടുണ്ട്.
സിന്തറ്റിക് കന്നാബിനോയിഡുകൾ ഡിസൈനർ ഡ്രഗ് ആയ സിന്തറ്റിക് കന്നാബിസിൽ ഉപയോഗിക്കുന്നു.
കഞ്ചാവ് സാധാരണയായി ഉപയോഗിക്കുന്ന ഒരു മയക്കുമരുന്നാണ്.
പോസിറ്റീവ് വികാരങ്ങളും വിചാരങ്ങളും സൃഷ്ടിക്കുന്നതിനായി കേന്ദ്ര നാഡീവ്യൂഹത്തിന്റെ മാറ്റത്തിലൂടെ ബോധാവസ്ഥയിൽ മാറ്റം വരുത്തുക എന്ന പ്രാഥമിക ഉദ്ദേശ്യത്തോടെ ഒരു ഡ്രഗ് (നിയമപരമോ നിയന്ത്രിതമോ നിയമവിരുദ്ധമോ) ഉപയോഗിക്കുന്നതാണ് മയക്കുമരുന്ന് ഉപയോഗം എന്ന് പൊതുവേ അറിയപ്പെടുന്നത്.
ഹാലുസിനോജൻ ആയ എൽഎസ്ഡി സാധാരണയായി ഒരു മയക്കുമരുന്ന് ആയി  ഉപയോഗിക്കുന്ന ഒരു സൈക്കോ ആക്റ്റീവ് മരുന്നാണ്.
കെറ്റാമൈൻ അനസ്തേഷ്യയ്ക്ക് ഉപയോഗിക്കുന്ന ഒരു മരുന്നാണ്, ഇത് ഒരു ലഹരിയായും ഉപയോഗിക്കുന്നു.
ചില ദേശീയ നിയമങ്ങൾ വ്യത്യസ്ത മയക്കുകളുടെ ഉപയോഗം നിരോധിക്കുന്നു; കൂടാതെ ലഹരി ഉപയോഗത്തിന് സാധ്യതയുള്ള ഔഷധ മരുന്നുകൾ പലപ്പോഴും ശക്തമായി നിയന്ത്രിക്കപ്പെടുന്നു.
എന്നിരുന്നാലും, പല അധികാരപരിധികളിലും നിയമപരവും സാംസ്കാരികമായി അംഗീകരിക്കപ്പെട്ടതുമായ നിരവധി ലഹരി പദാർഥങ്ങൾ ഉണ്ട്.
ലോകത്ത് ഏറ്റവും സാധാരണയായി ഉപയോഗിക്കുന്ന നിയന്ത്രിത ലഹരിയാണ് കഞ്ചാവ് (2012 ലെ കണക്കനുസരിച്ച്).
പല രാജ്യങ്ങളിലും ഇത് ഉപയോഗിക്കുന്നത് നിയമവിരുദ്ധമാണ്, എന്നാൽ ചില രാജ്യങ്ങളിൽ വ്യക്തിഗത ഉപയോഗത്തിന് മാത്രമേ ഉപയോഗിക്കാവൂ എന്ന വ്യവസ്ഥയോടെ ഇത് നിയമപരമായി ഉപയോഗിക്കുന്നു.
ഇത് മരിജുവാനയുടെ (പുല്ലിന്റെ) ഇല രൂപത്തിലോ ഹാഷിഷിന്റെ റെസിൻ രൂപത്തിലോ ഉപയോഗിക്കാം.
കഞ്ചാവിന്റെ ഹാഷിഷിനേക്കാൾ മൃദുവായ രൂപമാണ് മരിജുവാന.
ആസക്തിയുണ്ടാക്കുന്ന പദാർത്ഥങ്ങളുടെ ഉപഭോഗത്തിനും വാങ്ങലിനും പ്രായപരിധി ഉണ്ടായിരിക്കാം.
നിയമപരവും പലയിടത്തും അംഗീകരിക്കപ്പെട്ടതുമായ ചില ആസക്തിയുണ്ടാക്കുന്ന പദാർത്ഥങ്ങളിൽ മദ്യം , പുകയില , വെറ്റില , കഫീൻ ഉൽപന്നങ്ങൾ എന്നിവയെല്ലാം ഉൾപ്പെടുന്നു, ലോകത്തിന്റെ ചില പ്രദേശങ്ങളിൽ ഖാട്ട് പോലുള്ള പദാർത്ഥങ്ങളുടെ നിയമപരമായ ഉപയോഗം സാധാരണമാണ്.
ലഹരിക്കായി ഉപയോഗിക്കുന്ന ലീഗൽ ഹൈസ് എന്ന് വിളിക്കപ്പെടുന്ന നിരവധി നിയമപരമായ ലഹരി വസ്തുക്കളുണ്ട്.
ഇതിൽ ഏറ്റവും കൂടുതൽ ഉപയോഗിക്കുന്നത് മദ്യമാണ്.
ആത്മീയവും മതപരവുമായ ഉപയോഗം ഒരു ആമസോണിയൻ ഷാമൻ സാൻ പെഡ്രോ, ഒരു സൈക്കോ ആക്റ്റീവ് കള്ളിച്ചെടി.
ചില മതങ്ങൾ, എൻതോജനുകൾ എന്നറിയപ്പെടുന്ന ചില പദാർത്ഥങ്ങളുടെ ഉപയോഗത്തെ പ്രോൽസാഹിപ്പിക്കുന്നു.
അവ ഭൂരിഭാഗവും ഹാലുസിനോജനുകൾ, സൈക്കഡെലിക്സ്, ഡിസോസിയേറ്റീവ്സ്, അല്ലെങ്കിൽ ഡെലിരിയന്റ്സ് ആണ്.
എൻതിയോജനുകളായി ഉപയോഗിക്കുന്ന ചില പദാർത്ഥങ്ങളിൽ മയക്കമരുന്ന്, ഉന്മേഷദായകം , അനസ്തെറ്റിക് എന്നിവയായി പ്രവർത്തിക്കാൻ കഴിയുന്ന കാവ ഉൾപ്പെടുന്നു.
കാവ ചെടിയുടെ വേരുകൾ പസഫിക് സമുദ്ര പ്രദേശങ്ങളിലെ സംസ്കാരങ്ങളിലുടനീളം ഉപയോഗിക്കുന്ന ഒരു പാനീയം ഉത്പാദിപ്പിക്കാൻ ഉപയോഗിക്കുന്നു.
വിവിധ സംസ്‌കാരങ്ങളിൽ നിന്നുള്ള ചില ഷാമന്മാർ മതപരമായ ഉന്മേഷം കൈവരിക്കാൻ "ഉള്ളിലെ ദൈവത്തെ സൃഷ്ടിക്കുന്നു" എന്ന് നിർവചിച്ചിരിക്കുന്ന എൻതിയോജനുകൾ ഉപയോഗിക്കുന്നു.
ആമസോണിയൻ ഷാമന്മാർ ഈ ആവശ്യത്തിനായി ഒരു ഹാലുസിനോജെനിക് ബ്രൂ ആയ അയാഹുവാസ്ക (യാഗേ) ഉപയോഗിക്കുന്നു.
സൈക്കോ ആക്റ്റീവ് സസ്യമായ സാൽവിയ ഡിവിനോറത്തിന് മതപരമായ ഉപയോഗത്തിന്റെ നീണ്ടതും നിരന്തരവുമായ പാരമ്പര്യമുണ്ട്.
ആത്മീയ രോഗശാന്തി സെഷനുകളിൽ ബോധത്തിന്റെ ദർശനാവസ്ഥകൾ സുഗമമാക്കുന്നതിനാണ്  മസാടെക് ഷാമന്മാർ ഇത് ഉപയോഗിച്ചിരുന്നത്.
സൈലീൻ ഉണ്ഡുലാറ്റയെ സോസ ജനത ഒരു പുണ്യ സസ്യമായി കണക്കാക്കുകയും ഒരു എൻതോജനായി ഉപയോഗിക്കുകയും ചെയ്യുന്നു.
അതിന്റെ വേരുകൾ പരമ്പരാഗതമായി ഷാമൻമാരുടെ മത പ്രവേശന പ്രക്രിയയിൽ ലൂസിഡ് ഡ്രീം (സ്വപ്നങ്ങൾ) ഉണ്ടാക്കാൻ ഉപയോഗിക്കുന്നു.
ചെറിയ കള്ളിച്ചെടിയായ പെയോട്ടെ, സൈക്കഡെലിക് മെസ്‌കലൈനിന്റെ ഒരു പ്രധാന സ്രോതസ്സാണ്, കുറഞ്ഞത് അയ്യായിരം വർഷമെങ്കിലും ആയി തദ്ദേശീയരായ അമേരിക്കക്കാർ ഇത് ഉപയോഗിച്ചുവരുന്നു.
മിക്ക മെസ്‌കലൈനും ഇപ്പോൾ ലഭിക്കുന്നത് സ്‌തംഭ രൂപമുള്ള കള്ളിച്ചെടികളുടെ ചില ഇനങ്ങളിൽ, പ്രത്യേകിച്ച് സാൻ പെഡ്രോയിൽ നിന്നാണ്, അല്ലാതെ പെയോട്ടിൽ നിന്നല്ല.
കഞ്ചാവിന്റെ എൻതോജെനിക് ഉപയോഗവും നൂറ്റാണ്ടുകളായി വ്യാപകമാണ്.
റസ്തഫാരി മതക്കാർ തങ്ങളുടെ മതപരമായ ചടങ്ങുകളിൽ ഒരു കൂദാശയായി കഞ്ചാവ് (ഗഞ്ച) ഉപയോഗിക്കുന്നു.
മാജിക് മഷ്റൂം എന്ന് പൊതുവേ അറിയപ്പെടുന്ന സൈക്കഡെലിക് കൂണുകളും സൈലോസിബിൻ കൂണുകൾ) വളരെക്കാലമായി എൻതിയോജനുകളായി ഉപയോഗിക്കുന്നു.
എല്ലാ ഡ്രഗ്ഗുകളും പല വഴികളിലൂടെ നൽകാം, പലതും ഒന്നിൽ കൂടുതൽ വഴിയിലൂടെ ഉപയോഗിക്കാം.
ഒരു ഡ്രഗ്, മരുന്ന് അല്ലെങ്കിൽ മറ്റ് സംയുക്തങ്ങൾ എന്നിവയുടെ രക്തത്തിലെ സാന്ദ്രത ഫലപ്രദമായ തലത്തിലേക്ക് ഉയർത്താൻ നല്കുന്ന രീതിയാണ് ബോലസ് .
ഇത് കുത്തിവയ്പ്പ് രൂപത്തിൽ ഞരമ്പിലൂടെയോ, പാരന്റൽ വഴിയോ, ഇൻഡോവീനസ് വഴിയോ, ഇൻട്രാമുസ്കുലർ വഴിയോ, ഇൻട്രാതെക്കൽ വഴിയോ അല്ലെങ്കിൽ സബ്ക്യുട്ടേനിയസ് ആയോ നൽകാം.
ശ്വസിക്കുക , ഇത് ഒരു എയറോസോൾ , ഇൻഹേലർ , വേപ്പ് അല്ലെങ്കിൽ ഡ്രൈ പൗഡർ (പുകവലി അല്ലെങ്കിൽ ഒരു പദാർത്ഥത്തിന്റെ വാപ്പിംഗ് എന്നിവ ഇതിൽ ഉൾപ്പെടുന്നു) രൂപത്തിൽ (ശ്വാസകോശത്തിലേക്ക് ശ്വസിക്കുന്നതാണ്.
കുത്തിവയ്പ്പ്, ദ്രാവകം , സസ്പെൻഷൻ അല്ലെങ്കിൽ എമൽഷൻ രൂപത്തിൽ ഇൻട്രാമസ്കുലർ , ഇൻട്രാവീനസ് , ഇൻട്രാപെരിറ്റോണിയൽ അല്ലെങ്കിൽ ഇൻട്രാസോസിയസ് ആയി ഇത് നല്കാം.
ഇൻസഫ്ലേഷൻ , ഒരു നേസൽ സ്പ്രേ ആയി അല്ലെങ്കിൽ മൂക്കിലേക്ക് സ്നോർറിംഗ് പോലെ.
വായിലൂടെ കഴിക്കുക , ഒരു ദ്രാവക അല്ലെങ്കിൽ ഖര രൂപത്തിൽ വിഴുങ്ങുമ്പോൾ അത് കുടലിലൂടെ ആഗിരണം ചെയ്യപ്പെടുന്നു.
മലദ്വാരത്തിലൂടെ ഒരു സപ്പോസിറ്ററിയായി, അത് മലാശയം അല്ലെങ്കിൽ വൻകുടൽ വഴി ആഗിരണം ചെയ്യുന്നു.
സബ്ലിങ്ക്വലി , നാവിനു കീഴിലുള്ള ടിഷ്യൂകളിലൂടെ രക്തത്തിലേക്ക് വ്യാപിക്കുന്നു.
പുറമെ പുരട്ടുക , സാധാരണയായി ഒരു ക്രീം അല്ലെങ്കിൽ തൈലം പോലെ.
ഈ രീതിയിൽ നൽകുന്ന മരുന്ന് ലോക്കലി അല്ലെങ്കിൽ സിസ്റ്റമിക് ആയി പ്രവർത്തിക്കാം.
യോനിയിൽ ഒരു പെസറി ആയി, പ്രാഥമികമായി യോനിയിലെ അണുബാധകൾ ചികിത്സിക്കാൻ.
മരുന്നുകളുടെ നിയന്ത്രണം
പല രാജ്യങ്ങളിലെയും നിരവധി സർക്കാർ വകുപ്പുകൾ ഡ്രഗ് അല്ലെങ്കിൽ മരുന്ന് നിർമ്മാണത്തിന്റെയും ഉപയോഗത്തിന്റെയും നിയന്ത്രണവും മേൽനോട്ടവും ഇതുമായി ബന്ധപ്പെട്ട വിവിധ നിയമങ്ങൾ നടപ്പിലാക്കലും കൈകാര്യം ചെയ്യുന്നു.
1961-ൽ കൊണ്ടുവന്ന ഒരു അന്താരാഷ്‌ട്ര ഉടമ്പടിയാണ് സിംഗിൾ കൺവെൻഷൻ ഓൺ നാർക്കോട്ടിക് ഡ്രഗ്‌സ്.
1971-ൽ, പുതിയ ഉത്തേജക സൈക്കോ ആക്റ്റീവ്, സൈക്കഡെലിക് മരുന്നുകൾ കൈകാര്യം ചെയ്യാൻ കൺവെൻഷൻ ഓൺ സൈക്കോട്രോപിക് സബ്സ്റ്റൻസസ് എന്ന രണ്ടാമത്തെ ഉടമ്പടി അവതരിപ്പിക്കേണ്ടി വന്നു.
സാൽവിയ ഡിവിനോറത്തിന്റെ നിയമപരമായ ഉപയോഗ പദവി പല രാജ്യങ്ങളിലും, യുണൈറ്റഡ് സ്റ്റേറ്റ്സിനുള്ളിലെ വിവിധ സംസ്ഥാനങ്ങൾക്കിടയിൽ പോലും വ്യത്യാസപ്പെടുന്നു.
യുണൈറ്റഡ് സ്റ്റേറ്റ്സിലെ, ഭക്ഷ്യ സുരക്ഷ, പുകയില ഉൽപന്നങ്ങൾ, ഭക്ഷണ സപ്ലിമെന്റുകൾ, കുറിപ്പടി, ഓവർ-ദി-കൌണ്ടർ മരുന്നുകൾ , വാക്സിനുകൾ , രക്തപ്പകർച്ചകൾ, മെഡിക്കൽ ഉപകരണങ്ങൾ, വൈദ്യുതകാന്തിക വികിരണം പുറപ്പെടുവിക്കുന്ന ഉപകരണങ്ങൾ, സൗന്ദര്യവർദ്ധക വസ്തുക്കൾ , മൃഗങ്ങളുടെ ഭക്ഷണങ്ങൾ വെറ്റിനറി മരുന്നുകൾ ബയോഫാർമസ്യൂട്ടിക്കൽസ് എന്നിവയുടെ നിയന്ത്രണവും മേൽനോട്ടവും വഴി പൊതുജനാരോഗ്യം സംരക്ഷിക്കുന്നതിനും പ്രോത്സാഹിപ്പിക്കുന്നതിനും ഉത്തരവാദിത്തമുള്ള ഒരു ഫെഡറൽ ഏജൻസിയാണ് ഫുഡ് ആൻഡ് ഡ്രഗ് അഡ്മിനിസ്ട്രേഷൻ (എഫ്ഡിഎ).
ഇന്ത്യയിൽ, ഇന്ത്യൻ ഗവൺമെന്റിന്റെ ആഭ്യന്തര മന്ത്രാലയത്തിന് കീഴിലുള്ള ഒരു ഇന്ത്യൻ ഫെഡറൽ ലോ എൻഫോഴ്‌സ്‌മെന്റും ഇന്റലിജൻസ് ഏജൻസിയും ആയ നാർക്കോട്ടിക് കൺട്രോൾ ബ്യൂറോ (ചുരുക്കി. എൻസിബി ),  മയക്കുമരുന്ന് കടത്ത് തടയുന്നതിനും മയക്കുമരുന്ന് വ്യവസ്ഥകൾ പ്രകാരം നിയമവിരുദ്ധ വസ്തുക്കളുടെ അന്താരാഷ്ട്ര ഉപയോഗത്തെ നിയന്ത്രിക്കുന്നതിനും ഇടപെടുന്നു.
ഇതും കാണുക ക്ലബ് ഡ്രഗ് കണ്ട്രോൾട് സബ്സ്റ്റൻസസ് ആക്ട് ഡ്രഗ് ചെക്കിങ് ഡ്രഗ് ഡവലപ്പ്മെന്റ് ഇൻവേഴ്സ് ബെനിഫിറ്റ് ലോ ലൈഫ്സ്റ്റൈൽ ഡ്രഗ് മെഡിക്കൽ കന്നബിസ് എൻഎസ്എഐഡി ഫാർമകോഗ്നസി പ്ലാസിബോ പ്രോഡ്രഗ് സ്പെഷ്യാലിറ്റി ഡ്രഗ് യുണൈറ്റഡ് നേഷൻ ഓഫീസ് ഓൺ ഡ്രഗ്സ് ആൻഡ് ക്രൈം പട്ടിക മരുന്നുകളുടെ പട്ടിക ഫാർമസ്യൂട്ടിക്കൽ കമ്പനികളുടെ പട്ടിക സൈക്കോ ആക്റ്റീവ് സസ്യങ്ങളുടെ പട്ടിക ഷെഡ്യൂൾ I മരുന്നുകളുടെ പട്ടിക (യുഎസ്) അവലംബം കൂടുതൽ വായനയ്ക്ക് പുറം കണ്ണികൾ ഡ്രഗ്ബാങ്ക് , 13,400 ഡ്രഗ്ഗുകളുടെയും 5,100 പ്രോട്ടീൻ ഡ്രഗ് ടാർഗറ്റുകളുടെയും ഡാറ്റാബേസ് "ഡ്രഗ്സ്" , ബിബിസി റേഡിയോ 4 ചർച്ച, റിച്ചാർഡ് ഡേവൻപോർട്ട്-ഹൈൻസ്, സാഡി പ്ലാന്റ്, മൈക്ക് ജെയ് എന്നിവരുമായി ( ഇൻ ഔർ ടൈം , മെയ് 23, 2002)
ഡ്രങ്കൺ ഏഞ്ചൽ
1948 -ൽ ജപ്പാനിൽ പുറത്തിറങ്ങിയ ഒരു യാസുക ചലച്ചിത്രമാണ് ഡ്രങ്കൺ ഏഞ്ചൽ ( 酔いどれ天使 , യോയിഡോറെ ടെൻഷി ) .
തോഷിറോ മിഫ്യൂണെയും അകിര കുറസോവയും ഒരുമിച്ച് പ്രവർത്തിച്ച 16 ചലച്ചിത്രങ്ങളിൽ ആദ്യത്തേതായിരുന്നു ഇത്.
അമേരിക്കയുടെ അധിനിവേശത്തിനിടെയാണ് ഈ ചിത്രം പുറത്തിറങ്ങിയത്.
തിരക്കഥ അമേരിക്കൻ ഭരണകൂടത്തിന്റെ കീഴിലുള്ള ഒരു സെൻസർഷിപ്പ് ബോർഡിന്റെ സമ്മതം നേടണമെന്നുണ്ടായിരുന്നു.
കുറോസാവ അധിനിവേശത്തെപ്പറ്റി മോശമായ പല സൂചനകളും സെൻസർ ബോർഡിന്റെ ശ്രദ്ധയിൽ പെടാതെ ഈ ചലച്ചിത്രത്തിൽ ഉൾപ്പെടുത്തി.
ചിത്രീകരണത്തിനിടെ കുറോസാവയുടെ അച്ഛൻ മരണമടയുകയുണ്ടായി.
അതിനിടെയുണ്ടായ സ്വകാര്യാനുഭവം ഇദ്ദേഹം ചലച്ചിത്രത്തിന്റെ പശ്ചാത്തലസംഗീതം തിരഞ്ഞെടുക്കുന്നതിൽ ഉപയോഗിച്ചിട്ടുണ്ട്.
ടോഹോ സ്റ്റുഡിയോസ് ആണ് ചിത്രം നിർമ്മിക്കുകയും വിതരണം നടത്തുകയും ചെയ്തത്.
98 മിനിട്ടാണ് ചിത്രത്തിന്റെ നീളം.
യുദ്ധാനന്തര ജപ്പാനിലെ ഒരു മദ്യാസക്തനായ ഡോക്ടറാണ് സാനഡ ( ടകാഷി ഷിമൂറ ).
യുവാവും ചെറുകിട ഗുണ്ടയുമായ മാറ്റ്സുനാഗയെ ( ടോഷിറോ മിഫ്യൂണെ ) ഒരു വെടിവെപ്പിനുശേഷം ഇദ്ദേഹം ചികിത്സിക്കുന്നു.
മാറ്റ്സുനാഗയ്ക്ക് ക്ഷയരോഗമാണെന്ന് മനസ്സിലാക്കുന്ന ഇദ്ദേഹം ചികിത്സ ആരംഭിക്കാനും മദ്യപാനവും സ്ത്രീലമ്പടസ്വഭാവവും ഉപേക്ഷിക്കാനും പറയുന്നു.
മാറ്റ്സുനാഗയുടെ പഴയ ബോസായ ഒകാഡ ജയിലിൽ നിന്ന് വിടുതൽ ചെയ്യപ്പെടുന്നു.
ഡോക്ടറുടെ അസിസ്റ്റന്റിന്റെ കാമുകനായിരുന്നു ഒകാഡ.
അയാൾ തന്റെ ഗാങ് വീണ്ടും ഏറ്റെടുക്കാനുള്ള ശ്രമമാരംഭിക്കുന്നു.
മറ്റ്സുനാഗ ഡോക്ടറുടെ ഉപദേശം അവഗണിക്കുന്നു.
ഒകാഡയല്ല തന്റെ യഥാർത്ഥ സുഹൃത്ത് എന്ന് മറ്റ്സുനാഗ മനസ്സിലാക്കുന്നു.
ഒകാഡയുമായി പോരിനിറങ്ങുന്ന മറ്റ്സുനാഗ മരണമടയുന്നു.
അഭിനേതാക്കൾ ടകാഷി ഷിമൂറ - ഡോക്ടർ സനാഡ തോഷിറോ മിഫ്യൂണെ - മറ്റ്സുനാഗ റൈസാബുറോ യാമമോട്ടോ - ഒകാഡ മിചിയോ കോഗുറേ - നാനേ ചെയെകോ നാകാകിറ്റ - നഴ്സ് മിയോ ഐറ്റാരോ ഷിൻഡോ - ടകാഹാമ നോറികോ സെൻഗോകു - ജിൻ ഷിസുകോ കസാഗി - ഗായിക മസാവോ ഷിമിസു - ഒയാബൺ യോഷികോ കൂഗ - സ്കൂൾക്കുട്ടി നിർമ്മാണം
അധിനിവേശത്തിനെ എതിർക്കുന്ന പരാമർശങ്ങൾ ചലച്ചിത്രങ്ങളിൽ വരാൻ ബോർഡ് അനുവദിച്ചിരുന്നില്ല.
കുറോസാവ അധിനിവേശത്തെപ്പറ്റി മോശമായ പല സൂചനകളും സെൻസർ ബോർഡിന്റെ ശ്രദ്ധയിൽ പെടാതെ ഉൾപ്പെടുത്തി.
ആദ്യ സീനിൽ അമേരിക്കൻ സൈനികർക്കായി പ്രവർത്തിക്കുന്ന ലൈസൻസില്ലാത്ത വേശ്യകൾ പ്രത്യക്ഷപ്പെടുന്നുണ്ട്.
ഗുണ്ടകളും കാമുകിമാരും പാശ്ചാത്യ വസ്ത്രങ്ങളാണ് ധരിക്കുന്നത്.
അവരുടെ മുടി പാശ്ചാത്യ രീതിയിലാണ്.
ബ്ലാക്ക് മാർക്കറ്റ് ചേരിയിൽ കത്തിപ്പോയ ഒരു കെട്ടിടം ചിത്രീകരിക്കാൻ കുറസോവയ്ക്ക് അനുവാദം ലഭിച്ചില്ല.
ജോലിക്കാർ കുറവായിരുന്നതിനാലും ജോലി വളരെക്കൂടുതലായിരുന്നതിനാലും ഈ പ്രശ്നങ്ങൾ കണ്ടുപിടിക്കാൻ സെൻസർ ബോർഡിന് സാധിച്ചില്ല.
കുറോസാവ ഒരു സീനിനെ എടുത്തുകാണിക്കുന്ന രീതിയിൽ അതിനോട് എതിർ സ്വഭാവമുള്ള സംഗീതമാണ് ഉപയോഗിച്ചത്.
ചിത്രീകരണത്തിനിടെ കുറോസാവയുടെ അച്ഛൻ മരണമടഞ്ഞു.
ദുഃഖിതനായിരിക്കുന്ന അദ്ദേഹം ദ കുക്കൂ വാൾട്ട്സ് എന്ന സന്തോഷസ്വഭാവമുള്ള സംഗീതം കേൾക്കാനിടയായി.
ഈ സംഗീതം അദ്ദേഹം ചിത്രത്തിൽ ഉപയോഗിച്ചിട്ടുണ്ട്.
മറ്റ്സുനാഗയുടെ ജീവിതത്തിലെ ഏറ്റവും ദുഃഖഭരിതമായ ഒരു സാഹചര്യത്തിൽ (തന്നെ തന്റെ യജമാനൻ ഉപയോഗിക്കുകയായിരുന്നു എന്ന് തിരിച്ചറിയുമ്പോൾ) ഈ സംഗീതം പശ്ചാത്തലത്തിൽ കേൾക്കാം.
തന്റെ അച്ഛന്റെ മരണവാർത്തയറിഞ്ഞപ്പോൾ താൻ കേട്ട അതേ സംഗീതം കണ്ടുപിടിച്ച് അതാണ് കുറോസാവ ഈ സീനിൽ ഉപയോഗിച്ചത്.
ഒകാഡയെ കാണിക്കുന്ന ആദ്യ സീനിൽ "ഡൈ മോറിറ്റാറ്റ് ഫോൺ മാക്കി മെസ്സർ" എന്ന സംഗീതം ഗിത്താറിൽ വായിക്കുന്നഹ്റ്റായി കാണിക്കാനാണ് ആഗ്രഹിച്ചത്.
കർട്ട് വൈൽ സംഗീതം കൊടുത്ത് ബെർട്ടോൾട്ട് ബ്രെക്റ്റ് വരികളെഴുതിയ സംഗീതമായിരുന്നു ഇത്.
ഡൈ ഡ്രൈഗ്നോഷെനോപർ എന്ന നാടകത്തിലേതായിരുന്നു ഈ സംഗീതം.
സെൻസർ ബോർഡ് ജർമനിയുമായി ബന്ധമുള്ള ഒരു വിഷയവും ചിത്രത്തിൽ വരരുത് എന്നാഗ്രഹിച്ചതിനാൽ ഈ സീൻ നീക്കം ചെയ്യാൻ നിർദ്ദേശിച്ചു.
അവലംബം പുറത്തേയ്ക്കുള്ള കണ്ണികൾ Drunken Angel എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഡ്രങ്കൺ ഏഞ്ചൽ ഇന്റർനെറ്റ് മൂവി ഡാറ്റാബേസിൽ ഡ്രങ്കൺ ഏഞ്ചൽ ഓൾമുവീയിൽ 酔いどれ天使 at the Japanese Movie Database (in Japanese) DVD Review: BFI - Region 2 - PAL
ഡ്രഗ്സ് ആൻഡ് കോസ്മെറ്റിക്സ് ആക്റ്റ്, 1940
മരുന്നുകളുടെ ഇറക്കുമതി, ഉല്പാദനം, വിതരണം എന്നിവ നിയന്ത്രിക്കുന്ന ഇന്ത്യൻ പാർലമെന്റിന്റെ നിയമമാണ് ഡ്രഗ്സ് ആൻഡ് കോസ്മെറ്റിക്സ് ആക്റ്റ്, 1940.
ഇന്ത്യയിൽ വിറ്റഴിക്കുന്ന മരുന്നുകളും സൗന്ദര്യവർദ്ധക വസ്തുക്കളും സുരക്ഷിതവും ഫലപ്രദവും രാജ്യത്തെ ഗുണനിലവാര നിബന്ധനകൾക്ക് അനുയോജ്യവും ആണെന്ന് ഉറപ്പു വരുത്തുകയാണ് നിയമത്തിന്റെ പ്രാഥമിക ഉദ്ദേശ്യം.
ഇതിനോട് അനുബന്ധമായുള്ള ഡ്രഗ്സ് ആൻഡ് കോസ്മെറ്റിൿസ് റൂൾസ്, 1945 വിവിധ ഷെഡ്യൂളുകൾക്ക് കീഴിൽ മരുന്നുകളുടെ വർഗ്ഗീകരണവും, ഓരോ ഷെഡ്യൂളിലെയും മരുന്നുകളുടെ സംഭരണം, വിൽപ്പന, പ്രദർശനം, മരുന്നു കുറിപ്പ് എന്നിവയെ സംബന്ധിക്കുന്ന നിബന്ധനകൾ ഉൾക്കൊള്ളുന്നു.
തുടക്കത്തിൽ ഡ്രഗ് ആക്റ്റ് എന്ന് അറിയപ്പെട്ടിരുന്ന ഈ നിയമം 1940 ഇൽ പാസാക്കപ്പെട്ടു.1930 ഇൽ രൂപീകരിച്ച ചോപ്ര കമ്മിറ്റിയുടെ നിർദ്ദേശങ്ങൾക്കനുസരിച്ചാണ് ആദ്യ നിയമം തയ്യാറാക്കിയത്.
അനുബന്ധമായ ഡ്രഗ് റൂളുകൾ 1945 ഇൽ പാസാക്കി.
1940 ന് ശേഷം ഒട്ടേറെ ഭേദഗതികൾക്ക് വിധേയമാവുകയും ഇപ്പോൾ ഡ്രഗ്സ് ആൻഡ് കോസ്മെറ്റിക്സ് ആക്റ്റ്,1940 എന്ന് അറിയപ്പെടുകയും ചെയ്യുന്നു.
രോഗനിർണയം, ചികിത്സ, മെഡിക്കൽ ഉപകരണങ്ങൾ എന്നിവ ഉൾപ്പെടെ വിഭിന്നമായ തരം വസ്തുക്കൾ ഈ നിയമത്തിലെ മരുന്ന്(ഡ്രഗ്) എന്ന നിർവചനത്തിൽ ഉൽപ്പെടുന്നു.
സൗന്ദര്യവർദ്ധക വസ്തു(കോസ്മെറ്റിക്) എന്ന് നിയമത്തിൽ പറയുന്നത് മനുഷ്യശരീരത്തിൽ സൗന്ദര്യം വർദ്ധിപ്പിക്കുന്നതിനോ ശുദ്ധിയാക്കുന്നതിനോ ആയി ഉപയോഗിക്കുന്ന ഉല്പന്നം എന്ന അർത്ഥത്തിലാണ്.
എന്നാൽ സോപ്പുകളെ ഇതിൽ ഉൾപ്പെടുത്തിയിട്ടില്ല.
1964 ഇൽ ആയുർവേദ, യുനാനി മരുന്നുകളെക്കൂടി ഉൾപ്പെടുത്തുന്ന രീതിയിൽ നിയമം ഭേദഗതി ചെയ്തു.
ഈ നിയമത്തിന്റെ സെക്ഷൻ 16 മരുന്നുകളുടെ ഗുണനിലവാരത്തിന്റെ മാനദണ്ഡങ്ങൾ നിർവചിക്കുന്നു.
സെക്ഷൻ 17 മിസ്ബ്രാൻഡിംഗ് നിർവചിക്കുന്നു.
ഒരു മരുന്ന് മിസ്ബ്രാൻഡ് ചെയ്യപ്പെട്ടതാണ് എന്നു പറയുന്നത് യഥാർത്ഥത്തിൽ ഉള്ളതിനേക്കാൾ കൂടുതൽ രോഗശമനശേഷി അവകാശപ്പെടുമ്പോഴാണ്.
അത്തരം മരുന്നുകളുടെ ഉല്പാദനം നിർത്തിവെക്കാൻ സെക്ഷൻ 18 അനുസരിച്ച് ഉല്പാദകനോട് ആവശ്യപ്പെടാവുന്നതാണ്.
വ്യാജവും മായം കലർന്നതുമായ മരുന്നുകളെക്കുറിച്ചാണ് സെക്ഷൻ 27.
മരുന്നിന്റെ ഘടകങ്ങൾ ലേബലിൽ അച്ചടിച്ചിരിക്കണമെന്ന് ഈ നിയമം നിബന്ധന ചെയ്യുന്നു.
ഡ്രഗ് ഇൻസ്പെടറുടെ അധികാരങ്ങൾ സെക്ഷൻ 22 ഇലും പരിശോധനാ സമയത്ത് ഇൻസ്പെക്ടർമാർ പിന്തുടരേണ്ടുന്ന കർശനമായ നടപടിക്രമങ്ങളെക്കുറിച്ച് സെക്ഷൻ 23 ഇലും വിവരിക്കുന്നു.
ക്ലിനിക്കൽ ട്രയലുകളെ സംബന്ധിച്ച നിബന്ധനകൾ ലംഘിക്കുന്നതിന് പ്രത്യേക ശിക്ഷ ഈ നിയമത്തിൽ നിർദ്ദേശിച്ചിട്ടില്ല.
PATH(Programme for Appropriate Technology in Health) എന്ന സംഘടന ആന്ധ്ര പ്രദേശിലും ഗുജറാത്തിലും ഉള്ള ആദിവാസി പെൺകുട്ടികൾക്കിടയിൽ എച്ച് പി വി(ഹ്യൂമൻ പാപ്പിലോമ വൈറസ്) വാക്സിനേഷൻ പരീക്ഷണങ്ങൾ നിയമം ലംഘിച്ചുകൊണ്ട് നടത്തിയിരുന്നു.
ബിൽ ആൻഡ് മെലിൻഡ ഗേറ്റ്സ് ഫൗണ്ടേഷന്റെ ധനസഹായത്തോടെ ആയിരുന്നു ഇത് നടന്നത്.
നിയമത്തിൽ വ്യക്തമായ നിർദ്ദേശങ്ങൾ ഇല്ലാതിരുന്നതുകൊണ്ട് ഈ സംഘടനകൾക്ക് പിഴ വിധിക്കാൻ സാധിച്ചിട്ടില്ല.
നിയമത്തിൽ വ്യക്തമായ പിഴ ഇല്ലാത്തതു കൊണ്ട് വാക്സിൻ പരീക്ഷണം നിർത്തിവെക്കാൻ മാത്രമേ കഴിയൂ എന്ന് 2015 ഏപ്രിൽ 17 ന് ഗവണ്മെന്റ് സുപ്രീം കോടതിയെ അറിയിച്ചു.
Amendments The Drugs (Amendment) Act, 1955 (11 of 1955).
The Drugs (Amendment) Act, 1960 (35 of 1960).
The Drugs (Amendment) Act, 1962 (21 of 1962) .
The Drugs and Cosmetics (Amendment) Act, 1964 (13 0f 1964).
The Drugs and Cosmetics (Amendment) Act, 1972 ( 19 of 1972).
The Drugs and Cosmetics (Amendment) Act, 1982 (68 of 1982).